Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 174/12/8807	Michalovce, 24.2.2014
EEČ : 2-66-58-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.2.2014, spisová značka Pv 174/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
      za  prečin podvodu podľa § 221 ods. 1  Tr. zákona, ktorý mal byť spáchaný tým, že  ako oprávnená osoba k poberaniu dávky a príspevkov v hmotnej núdzi neoznámil Úradu práce, sociálnych vecí a rodiny, Odboru sociálnych vecí a rodiny v Michalovciach, že jej dcére XXXXX, ktorá s ňou býva v spoločnej domácnosti a je spoločne posudzovanou osobou v hmotnej núdzi, sa XXXXX narodila dcéra XXXXX, pričom dávka a príspevky v hmotnej núdzi jej boli teda vyplatené neoprávnene za obdobie od 01. 08. 2011 do 30. 09. 2011 v sume 351,06 €  a to aj napriek tomu, že o tejto povinnosti bola náležite poučená, v dôsledku čoho Úradu práce, sociálnych vecí a rodiny, Odbor sociálnych vecí a rodiny XXXXX neoprávnene poberala dávku a príspevky v hmotnej núdzi, čím takto za uvedené obdobie pre Úrad práce, sociálnych vecí a rodiny XXXXX, XXXXX XXXXX spôsobila škodu vo  výške 386,16 €. 

Uznesením prokurátora Okresnej prokuratúry XXXXX zo dňa 24.2.2014, spisová značka Pv 174/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
     Uznesením prokurátora Okresnej prokuratúry XXXXX sp. zn. Pv 174/12 zo 04. 05. 2012 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za  prečin podvodu podľa § 221 ods. 1  Tr. zákona proti obvinenej XXXXX, ktorý mal byť spáchaný tým, že  ako oprávnená osoba k poberaniu dávky a príspevkov v hmotnej núdzi neoznámil Úradu práce, sociálnych vecí a rodiny, Odboru sociálnych vecí a rodiny v Michalovciach, že jej dcére XXXXX, XXXXX ktorá s ňou býva v spoločnej domácnosti a je spoločne posudzovanou osobou v hmotnej núdzi, sa XXXXX narodila dcéra XXXXX, pričom dávka a príspevky v hmotnej núdzi jej boli teda vyplatené neoprávnene za obdobie od 01. 08. 2011 do 30. 09. 2011 v sume 351,06 €  a to aj napriek tomu, že o tejto povinnosti bola náležite poučená, v dôsledku čoho Úradu práce, sociálnych vecí a rodiny, Odbor sociálnych vecí a rodiny XXXXX neoprávnene poberala dávku a príspevky v hmotnej núdzi, čím takto za uvedené obdobie pre Úrad práce, sociálnych vecí a rodiny XXXXX, XXXXX XXXXX spôsobila škodu vo  výške 386,16 €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 20 mesiacov. Toto rozhodnutie sa stalo právoplatným dňom 15. 05. 2012. Zároveň bola obvinenej podľa § 216 ods. 3 Tr. poriadku uložená povinnosť uhradiť spôsobenú škodu v priebehu skúšobnej doby mesačnými splátkami na základe písomnej dohody  uzavretej dňa 18. 01. 2012.

Skúšobná doba pre podmienečné zastavenie trestného stíhania uplynula dňom 15. 01. 2014.

Po uplynutí skúšobnej doby bol vyžiadaný odpis z registra trestov a  správy o povesti obvinenej, ako aj správa z ÚPSVaR XXXXX, či obvinená uhradila v priebehu skúšobnej doby spôsobenú škodu.

Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku,  a teda vyhovela podmienkam uvedeným v ustanovení  § 217 ods. 1 Trestného poriadku. 

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor